
приета с решение  № 05, по Протокол № ОбС-01/23.01.2009 год.

Чл.1.Настоящата наредба регламентира реда и изискванията за регистриране, стопанисване на кучета и ограничаване популацията на безстопанствените кучета в община Якоруда.
Чл. 2.Според стопанисването кучетата се класифицират, както следва:
1. Регистрирани - собственост на физически и юридически лица, на организации, учреждения и др., записани в регистрите на Общината.
2. Нерегистрирани - собственост на обитателя на жилището, в което домуват или на придружителя им, но без административна регистрация.
3. Безнадзорни - с определен собственик или регистрация, но свободно движещи се.
4. Безстопанствени - без собственик, регистрация и свободно движещи се.
Чл.З.Собствениците на кучета са отговорни за извършените от кучетата нарушения или увреждания.
II. [bookmark: bookmark3]РЕГИСТРАЦИЯ НА КУЧЕТАТА
Чл.4. Собствениците на кучета са длъжни да ги регистрират в тримесечен срок от придобиването им.
Чл.б.Регистрацията на кучетата е двустепенна и включва ветиринарно- медицинска регистрация и административна регистрация.
Чл.6. Ветеринарно - медицинската регистрация се извършва от Регионалната Ветеринарно-медицинска служба и поделенията й, по ред, установен в Закона за ветеринарното дело и нормативните документи, издадени въз основа на него.
Чл.7 /1/. Административната регистрация се извършва в общинската администрация или кметството по местонахождение на имота, в който се отглежда кучето.
/2/ В тримесечен срок от придобиването, собствениците на кучета трябва да представят пред общински служител, упълномощен от кмета на Община Якоруда, или пред кметовете на населени места, следните документи: а/ декларация за отглеждане на куче;
б/ документ за ветеринарно-медицинска регистрация на кучето; в/ квитанция за платена такса за куче по Закона за местните данъци и такси /ЗМДТ/;
г/ писмено съгласие на съседите по местопребиваване на кучето; д/ документ, удостоверяващ специалното предназначение на кучето, издаден от заинтересована организация.
/3/ Регистрация на куче включва: а/ Вписване в специален регистър на:
· името на кучето;
· данни за кучето, според представените документи;
· постоянно место обитаване;
· предназначение;
· други по преценка;
б/ Издаване на паспорт за административна регистрация на кучето по образец, приложен към наредбата.
в/ Издаване на специален жетон, който се поставя на нашийника на кучето, с което се удостоверява административната му регистрация. Жетонът е с еднакъв символ, но в различен цвят за всяка година.
Чл.8 /1/ Таксата за куче по чл.116 от ЗМДТ се внася ежегодно от собствениците в касата на Община Якоруда, в посочения от ЗМДТ срок - 31 март.
/2/Таксата е диференцирана в зависимост от: а/ местопребиваване на кучето в град или село;
б/ репродуктивните способности на кучето - кастрирано или не, което се удостоверява с ветеринарно-медицинския паспорт.
/3/ Не се събира такса за регистрирани кучета, които са освободени от такса съгласно чл.117 от ЗМДТ, а именно:
· кучета на инвалиди и самотни граждани над 60 години;
· кучета, които се използват за опазване на селскостопански обекти и стада;
· специални кучета в системата на Министерство на отбраната и МВР и други организации на бюджетна издръжка;
· кучета, използвани от планинските контролно-спасителни служби.
Чл.9. /1/. Средствата, набрани от таксата за кучета по ЗМДТ, се използват за реализиране на дейностите, упоменати в настоящата наредба.
/2/ Общинският съвет ежегодно приема план-сметка за приходите и разходите за дейностите по стопанисване на кучета на територията на общината.
III. [bookmark: bookmark4]РЕД ЗА СТОПАНИСВАНЕ НА РЕГИСТРИРАНИ КУЧЕТА
Чл.10./1 /. Собствениците на кучета са длъжни да се отнасят към тях с грижата на добър стопанин.
/2/. Собствениците на кучета са длъжни ежегодно да ги представят за ваксинация срещу БЯС, както и да ги обезпаразитяват всяко тримесечие срещу ЕХИНОКОКОЗА.
Чл.11./1/. Разходката на кучета в населените места се извършва с нашийник и повод, на който е прикрепен жетонът, удостоверяващ административната регистрация, а агресивните кучета-и с намордник.
/2/. Кучетата, използвани за служебни цели, се придвижват съгласно изискванията на извършваната дейност.
/З/.При дефекация на благоустроени улици, тротоари, алеи и др. открити площадки собственикът на кучето е длъжен да почисти замърсеното място.
[bookmark: bookmark5]Чл.12. Забранява се:
1. Допускането и престоя на кучета в търговски обекти и обществени сгради.
2. Превозването на кучета с обществен транспорт.
3.  Преминаването и престоя на кучета в детските площадки, и териториите на детските ясли, градини и училищни дворове.
4. Допускането на свободно движещи се кучета на обществени места, предназначени за отдих на гражданите, спортна и лечебна дейност.
5. Свободно пускане на кучета извън разрешените и обозначени за целта места.
6. Отглеждането на кучета в избени и тавански помещения на нееднофамилни жилищни сгради.
Чл.13. /7/. Кметът на общината и кметовете на населените места определят със заповед и обозначават разрешените места за свободни занимания с кучета, както и отходни площадки за кучета.
121. Детските съоръжения и площадки с пясъчници се ограждат с леки декоративни огради, за възпрепятстване достъпа на безнадзорни и безстопанствени кучета до тях.
/3/. Собствениците па кучета могат да ги пускат свободно да се движат извън чертите на населеното място; на определените по ал. 1 места; в личната си собственост и при служебна нужда, като осъществяват необходимия надзор.
IV. [bookmark: bookmark6]РЕД ЗА ОГРАНИЧАВАНЕ ПОПУЛАЦИЯТА НА БЕЗСТОПАНСТВЕНИ
[bookmark: bookmark7]КУЧЕТА
Чл.14./1/. Безстопанствените кучета подлежат на отлов от специализиран екип, оборудван с необходимите технически средства, предпазно облекло и съоръжения. Екипът ползва автомобил, оборудван със специални клетки за временен престой, безопасно товарене, транспорт и разтоварване на заловените животни.
/2/ Улавянето на безстопанствени кучета от отделни граждани е забранено.
Чл.15/1/.Уловените безстопанствени кучета се настаняват в приют, отговарящ на санитарно-хигиенните и ветеринарномедицински изисквания.
/2/ В приюта се оборудва ветеринарно-медицинска амбулатория, в която се извършват дейности по обезпаразитяване и ваксиниране на уловените кучета; кастриране и маркиране на кастрираните мъжки кучета; връщане на собственика на заловеното безнадзорно куче, след представяне на документи за регистрация; предоставяне на здрави безстопанствени кучета на граждани; евтанизиране на хронично болни и агресивни кучета, потенциални носители на бяс, от правоспособно лице, регистрирано по Наредба №2 за частно практикуващи ветеринарно-медицински специалист.
/3/. Работата на приюта се регламентира с Правилник за дейността му, одобрен от кмета на общината.
Чл. 16. Цялостната дейност по улавяне на безстопанствените кучета и настаняването им в приюта се ръководи от Управител на приют-лице, притежаващо ветеринарно-медицинско образование.
V. [bookmark: bookmark8]КОНТРОЛ И САНКЦИИ
Чл.17./1/, Контролът по настоящата наредба се извършва от упълномощени от кмета на Общината служители, от кметовете на населени места и органите на РПУ, които налагат глоби и съставят актове за административно нарушение по ЗАНН.
/2/ Наказателните постановления по реда на ЗАНН се издават от кмета на общината в размер до 500лв.
/3/. В случай на установяване на административно нерегистрирано куче, на собственика се налага глоба и се предписва в едномесечен срок да извърши регистрацията.
/4/. Ако след изтичането на срока по ал.З, собственикът не е регистрирал кучето, то същото се изземва с протокол и се отвежда в приюта като безстопанствено куче.

[bookmark: bookmark9]                                   VІ. ПРЕХОДНИ И ЗАКЛЮЧИТЕЛНИ РАЗПОРЕДБИ
& 1. Настоящата наредба се издава на основание чл.22 от Закона за местното управление и местната администрация, в съответствие с раздел VIII от Закона за местните данъци и такси и Закона за ветеринарното дело.
& 2. Изпълнението на Наредбата се възлага на кмета на общината и кметовете на населени места.
& 3. Длъжностните лица по параграф 1 в едномесечен срок от приемането на наредбата определят със заповед зоните за свободни занимания с кучета, съгласно чл.13, ал.1.

